laion/Wikipedia-Exotic huggingface dataset:
אליהו אבא שאול

הרב אליהו אבא שאול (כ"ה בסיון ה'תשי"ב, 1952 – ח' באייר ה'תשפ"ב, 9 במאי 2022) היה ראש ישיבת אור לציון בירושלים. נולד בירושלים, בן יחיד לרב בן ציון אבא שאול, ראש ישיבת פורת יוסף, ולהדסה מסעודה לבית שרבאני. למד בישיבת קול תורה בירושלים ובישיבת פוניבז' בבני ברק. נישא לנצחיה, בתו של הרב יהודה מועלם, ראש ישיבת פורת יוסף. לזוג נולדו 12 ילדים. לאחר נישואיו שימש כר"מ בישיבת פורת יוסף. לאחר מכן מונה לרב קריית איתרי (אנ') בירושלים. במקביל שימש כראש קיבוץ בישיבת יקירי ירושלים. בעשור הראשון של המאה ה-21 הקים את ישיבת "אור לציון", על שם אביו הרב בן ציון אבא שאול. הישיבה שוכנת בשכונת גבעת משה ומנתה בשנת 2020 כ-280 בחורים. כמו כן עמד בראש מכון "אור לציון" להוצאת ספריו של אביו והיה חבר בוועדת הרבנים של תחרות חיבורים תורניים של מפעל הפיס למגזר החרדי. נפטר בביתו בח' באייר תשפ"ב ונטמן בבית הקברות סנהדריה ליד קבר אביו. במרץ 2023 יצא על ידי מכון אור לציון חיבור בשם "אור אליהו" המאגד מתשובותיו על הלכות פסח. לקראת חג הסוכות תשפ"ד יצא לאור חלק נוסף על הלכות סוכות. מבניו; הרב בן ציון ממלא מקומו בראשות ישיבת אור לציון הרב יהושע, ראש ישיבת המכבים וראש רשת הכוללים "והגית" ראש מוסדות מרכזי רוחני עולמי אור אליהו. הרב יהודה, ר"מ בישיבה קטנה "תפארת שמואל" בבני ברק הרב עקיבא, ר"מ בישיבה קטנה "תפארת שלמה" בבני ברק הרב יוסף חיים, ר"מ בישיבת אור לציון הרב אלחנן, ראש מכון אור לציון ויאסף אל עמיו, בכו בכה להולכים - הרב אליהו אבא שאול, בהתאסף, איגוד עמלי התורה, ירושלים תשפ"ג, עמ' רט חנני ברייטקופף, ‏'אור לציון' מצאו פטנט: בחורים פוזרו ב-10 סניפים, באתר כיכר השבת, 11 במאי 2020 יעקב מלמד, ‏אבל בעולם התורה: ראש הישיבה הגר"א אבא שאול נפטר בביתו, באתר JDN‏, 9 במאי 2022 הספר באתר אוצר הספרים ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
המפלגה הקומוניסטית

האם התכוונתם ל... המפלגה הקומוניסטית של אוסטריה המפלגה הקומוניסטית האיטלקית המפלגה הקומוניסטית של ארצות הברית המפלגה הקומוניסטית של בולגריה המפלגה הקומוניסטית של ברזיל (אנ') המפלגה הקומוניסטית של בריטניה המפלגה הקומוניסטית של ברית המועצות המפלגה הקומוניסטית של גרמניה המפלגה הקומוניסטית של הודו (פירושונים) המפלגה הקומוניסטית של וייטנאם (אנ') המפלגה הקומוניסטית של יוגוסלביה המפלגה הקומוניסטית של יפן המפלגה הקומוניסטית של ישראל (בגלגוליה השונים, כרונולוגית) המפלגה הקומוניסטית של פלשתינה (פק"פ; גלגול מוקדם של מק"י) המפלגה הקומוניסטית הישראלית (מפלגה היסטורית) (מק"י) המפלגה הקומוניסטית הישראלית (מק"י) המפלגה הקומוניסטית הלבנונית המפלגה הקומוניסטית של ליטא המפלגה הקומוניסטית של סין המפלגה הקומוניסטית של ספרד המפלגה הקומוניסטית של פולין המפלגה הקומוניסטית הרומנית המפלגה הקומוניסטית של צ'ילה (אנ') המפלגה הקומוניסטית של צרפת המפלגה הקומוניסטית של קמבודיה (אנ')
בובי פארלי

ליאו רוברט "בובי" פארלי ג'וניור (באנגלית: Robert Leo "Bobby" Farrelly, Jr; נולד ב-17 ביוני 1958) הוא במאי קולנוע, תסריטאי, ומפיק אמריקאי, אחיו של פיטר פארלי. האחים פארלי מפורסמים בעיקר בגין הפקת ובימוי סרטי קומדיה רומנטית העושים שימוש ב"הומור בתי שימוש", כגון: "טיפשים בלי הפסקה", "אני, עצמי ואיירין" ו"משתגעים על מרי". בשנת 2021, יצר, הפיק וביים עם אחיו - פיטר פארלי את סדרת הקומדיה "The Now" שעלתה בבכורה ב-10 בדצמבר 2021 בשירות הסטרימינג The Roku Channel (לשעבר קוויבי). רווקים לשבוע אשת החלומות אהבה מליגה אחרת תקועים לנצח הפנטזיה של הל אוסמוזיס ג'ונס אני, עצמי ואיירין משתגעים על מרי משחקים בלי הפסקה טיפשים בלי הפסקה Champions‏ (2023) Kinda Pregnant‏ (TBA) רווקים לשבוע אשת החלומות תקועים לנצח הפנטזיה של הל אני, עצמי ואיירין ללא השגחה משתגעים על מרי טיפשים בלי הפסקה רווקים לשבוע מאותגרים תקועים לנצח הפנטזיה של הל אוסמוזיס ג'ונס נכון שזה לא נכון? אני, עצמי ואיירין ללא השגחה משתגעים על מרי טיפשים בלי הפסקה Kinda Pregnant‏ (TBA) מדיה וקבצים בנושא בובי פארלי בוויקישיתוף בובי פארלי, במסד הנתונים הקולנועיים IMDb (באנגלית) בובי פארלי, באתר AllMovie (באנגלית) בובי פארלי, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
רפלקס אוקולו-קרדיאלי

רפלקס אוקולו-קרדיאלי (אוקולו = קשור לעין, קרדיאלי = קשור ללב) הוא ירידה בקצב הלב כתגובה למשיכת שריר חוץ עיני או הפעלת לחץ על גלגל העין. הרפלקס מתווך על ידי קשרים עצביים בין עצב גולוגולת מספר חמש (טריגמינאלי) לבין עצב גולגולות מספר עשר (העצב התועה, או עצב הוואגוס) המפעיל את מערכת העצבים הפאראסימפתטית. מסלולי הקלט של הרפלקס יוצרים סינפסה עם הגרעין הויסצרלי המוטורי של העצב התועה הנמצא בתצורה הרשתית שבגזע המוח. מסלולי הפלט נישאים משם על ידי העצב התועה אל האזור בלב השולט על הקצב (SA Node). הרפלקס האוקולו-קרדיאלי עשוי להיות רגיש במיוחד אצל תינוקות וילדים. על כן, בניתוחי עיניים בפרט לתיקון פזילה אצל ילדים, על הרופא המרדים להשגיח מפני האטת קצב הלב או הפרעות קצב אחרות תוך כדי הניתוח. במקרה של הפעלת הרפלקס על המרדים לבקש מן המנתח לחדול מן הגירוי העיני הגורם לכך. במידה והפרעת הקצב נמשכת הרופא המרדים יכול לתת תרופה כגון אטרופין הפועלת נגד מערכת העצבים הפאראסימפתטית ומגבירה את קצב הלב. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
האחים פארלי

האחים פארלי (בובי ופיטר) הם במאי קולנוע, תסריטאים ומפיקים אמריקאים, המפורסמים בעיקר בגין הפקת ובימוי סרטי קומדיה רומנטית העושים שימוש ב"הומור בתי שימוש", כגון: "טיפשים בלי הפסקה", "אני, עצמי ואיירין" ו"משתגעים על מרי". רווקים לשבוע אשת החלומות אהבה מליגה אחרת מאותגרים תקועים לנצח הפנטזיה של הל אוסמוזיס ג'ונס נכון שזה לא נכון? אני, עצמי ואיירין ללא השגחה משתגעים על מרי משחקים בלי הפסקה טיפשים בלי הפסקה טיפשים בלי הפסקה 2 The Now‏ (2021) - סדרת טלוויזיה מדיה וקבצים בנושא האחים פארלי בוויקישיתוף האחים פארלי, באתר Box Office Mojo (באנגלית) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.
צוללת צהובה (פירושונים)

האם התכוונתם ל... צוללת צהובה (סרט) – סרט מצויר מ-1968 בכיכובם של הביטלס Yellow Submarine – אלבום של הביטלס. פסקול הסרט צוללת צהובה שיצא לאור ב-1969 Yellow Submarine (שיר) – שיר של הביטלס מאלבומם Revolver משנת 1966 הצוללת הצהובה – מרכז רב-תחומי למוזיקה בירושלים Submarino amarillo (בספרדית: צוללת צהובה) הוא כינויה של קבוצת הכדורגל הספרדית ויאריאל
Love You To

Love You To הוא שיר של הביטלס. את השיר כתב ושר ג'ורג' האריסון, והוא כולל כלי נגינה הודיים כמו הסיטאר והטאבלה. אחרי שהאריסון הציג את הסיטאר בשיר Norwegian Wood (This Bird Has Flown) ב-1965, היה זה השיר הראשון של הביטלס שהראה במלואו את השפעת המוזיקה ההודית על הלהקה. ההקלטה נעשתה בהשתתפות מינימלית של שאר חברי הלהקה; במקום, הקליט האריסון את השיר יחד עם נגן הטאבלה אניל באגוואט ומוזיקאים הודים אחרים מלונדון. השיר נכלל באלבום "Revolver" מ-1966. האלבום היה פריצת דרך עבור האריסון ככותב ומלחין, והוא תרם לו גם את השירים "I Want to Tell You" ו-"Taxman". האריסון שאב השראה מוזיקלית מראווי שנקר, המומחה לסיטארים, שנהיה המורה שלו לסיטאר זמן קצר אחרי שהשיר הוקלט. במילותיו, "Love You To" הוא באופן חלקי שיר אהבה לאשתו של האריסון, פאטי בויד, בנוסף לכך שהוא כולל קונספטים פילוסופיים שהושרו מהחוויות שלו עם LSD. השיר היה לאחת הפעמים הראשונות שהביטלס הביעו אידאולוגיה שתואמת לזו של תרבות הנגד. "Love You To" נחשב על ידי מוזיקולוגים ומבקרים כפורץ דרך בכך שהוא מציג סגנון מוזיקה לא-מערבי לקהל של מוזיקת רוק, עם דגש על אותנטיות והימנעות מלהיות פארודיה. מידע על היצירה "Love You To" באתר מיוזיק בריינז מידע על הקומפוזיציה "Love You To" באתר AllMusic גרסאות נוספות ל"Love You To" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
וזר (צרפת)

וזר (בצרפתית: Vézère; באוקסיטנית: Vesera) הוא נהר באורך 211 ק"מ הזורם בדרום-מערב צרפת בחבל אקיטן החדשה. הווזר הוא יובלו הימני של נהר הדורדון. מקורו בצפון-מערב רכס המסיף סנטראל (אנ'), והוא זורם דרך קירות סלעיים מדרום מערב דרך המחוזות: קורז (אנ') ודורדון והערים הבאות: פרול-סור-וזר(אנ'), בוז'ה(אנ'), אוזרש(אנ'), ויז'ואה(אנ'), בריב לה גאיירד(אנ'), מונטיניאק(אנ') טרסון-לאוילדייה(אנ'), לז אזי דה טאיאק סירוי(אנ') ולה-בוג(אנ'). נהר הווזר זורם לתוך נהר הדורדון ליד העיר לה-בוג, יובל של נהר הווזר הוא נהר קורז(צר'). עמק וזר מפורסם במערכות המערה שלו המכילים ציורי מערות רבים, שרידים של הומינינים בני התקופה הפלאוליתית העליונה, בהם גולגולות אדם, עצמות אדם, שרידי בעלי חיים, כלי נשק וכלי עבודה העשויים אבן. אונסק"ו הכריז עליהם כאתר מורשת עולמית ב-1979. בין האתרים מערת לאסקו. בכ-200 מערות שהתגלו במקרה ב-12 בספטמבר 1940 יש ציורי קיר בני 15,000 שנה של שוורים, סוסים ואיילים. הגילוי היה מקרי והתרחש כאשר צעיר חיפש את כלבו שאבד. מדיה וקבצים בנושא וזר בוויקישיתוף דורדון, צרפת - ארץ הציירים הראשונים(הקישור אינו פעיל) Sites and Decorated Caves of the Vézère Valley
יהודי חסות

יהודי חסות (בגרמנית: Schutzjude, מילולית: יהודי מוגן) היה מעמד משפטי בגרמניה של יהודים שקיבלו מאת השלטונות כתב חסות לאחר שהעלו בעבור זאת מס מיוחד. מעמד זה ניתן לעיתים לבודדים ולעיתים לקבוצה. תמורת התשלום אותו העבירו לחצר השליט, קיבלו היהודים "כתב קיום" Schutzbrief והודות לו נהנו יהודי החסות מזכויות שהיו שמורות על פי דין לנוצרים בלבד. מעמד יהודי החסות ניתן ליהודים על ידי אחד השליטים המקומיים במדינות גרמניה השונות של אותה תקופה. מעמד החסות ודרגתו עברו בירושה מהורים לבניהם. כתב החסות שנתן השליט ליהודיו קבע מה מותר להם לעשות, התיר והגביל את זכותם לנוע ממקום למקום וקבע את גבולות חופש הדת מהם נהנו היהודים. לרוב אישר כתב החסות ליהודים לעסוק במסחר וקבע את סוג המסחר המותר, התיר להם לעסוק במתן הלוואות ואף כלל התר לקיום מצוות הדת ולעיתים אף אישר ליהודים להקים לעצמם בית כנסת. עוד מתקופת ימי הביניים נחשבו היהודים כזרים, הוגבלו בתעסוקתם ובמגוריהם ושילמו מס מיוחד עוד בתקופה הרומית על מנת לזכות בהגנה. מסעי הצלב העמידו את יהודי גרמניה (ושאר אירופה) במצבי סכנה ושמד שכתבי הפריבילגיות לא עזרו למניעתם. ב-1103 קבע היינריך הרביעי, קיסר האימפריה הרומית הקדושה את תקנות שלום הארץ, לפיהן, הועמדו יהודים לראשונה בתולדות גרמניה תחת הגנה מיוחדת. פרידריך השני, קיסר האימפריה הרומית הקדושה, אחרי עלילת הדם בפולדה, הגדיר ב-1236 את כל יהודי גרמניה כעבדי לשכת האוצר, אסר עליהם לשאת נשק, שלל את חופש התנועה שלהם וחייב אותם בתשלום מיסים לאוצר הקיסר. במקביל ועידת לטראנו הרביעית חייבה את היהודים להזדהות על ידי לבוש מיוחד. אלברכט הראשון, מלך גרמניה העניק ב-1298 את היהודים של דורטמונד ואת ההכנסות מהם לארכיבישוף של קלן. באותה שנה התקיימו פרעות ביהודי וירצבורג, נירנברג, באמברג, רוטנבורג והיילברון. פרעות על רקע האשמה בחילול לחם הקודש. (פרעות ריינטפלייש), 1315-1317 פרעות "מלקי היהודים" בהנהגת "המלך ארמלדר". 1342 מס של גולדן אחד על כל יהודי מעל גיל 12. 1348-1350 פרעות המגפה השחורה. האשמת היהודים בהרעלת בארות. בשנת 1750 קבע פרידריך השני, מלך פרוסיה מעמד נוסף ליהודים מעמד בשם יהודים נסבלים. יהודים אלה לא נהנו מכל הזכויות שקיבלו יהודי החסות והיו מוגנים פחות מהם. עם היהודים הנסבלים נמנו רבנים, חזנים, שוחטים ושאר משרתי הקהילה שמעבודתם לא הפיקו השליטים דבר. את היהודים שמהם הפיקו השליטים התועלת רבה הם העלו מדרגת יהודי חסות לדרגת יהודי חצר. יהודי החצר עסקו בחצרו של השליט בתפקידי מפתח כבנקאים. בצו המלך מ-1812 ניתנו זכויות שוות ליהודים בפרוסיה ובוטל מעמד יהודי החסות. נפוליאון ביטל את מעמד יהודי החסות בכל השטחים שכבש, אך עם תבוסתו הוא הוחזר ברוב נסיכויות גרמניה. מעמד יהודי החסות בוטל סופית עם איחוד גרמניה ב-1871 ומתן שוויון זכויות ליהודים. יוסף יצחק ליפשיץ, יהודי חסות, באתר הספרייה הווירטואלית של מטח, ספטמבר 2011 יהודי חסות, מתוך אנציקלופדיית אביב חדש, באתר כותר מסמך בקשת תשלום חסות (באנגלית) דרישה לתשלום דמי חסות מנסיכות הנובר מ-1933 https://germanhistorydocs.ghi-dc.org/sub_image.cfm?image_id=571
גשר מנאי

גשר מנאי הוא גשר תלוי המחבר את האי אנגלסי עם היבשת של ויילס מעל למצר מנאי. הגשר תלוי על 16 כבלים, אורך המיפתח 176 מטר ובנייתו הושלמה בשנת 1826 כדי לשמש את כביש ה-A5 החדש אשר חיבר את לונדון לדבלין. ב-2005 הוגש הגשר כמועמד להיות אתר מורשת עולמית. חוק האיחוד של 1800 העלה את הצורך של תחבורה יבשתית בין היבשת לבין נמל הוליהד (Holyhead) שהיה נמל הקשר לתחבורה הימית לאירלנד. הגשר תוכנן על ידי תומאס טלפורד, בנייתו החלה בשנת 1819 והוא נחנך ב-30 בינואר 1826. הוא הוקם כדי לשרת את הנתיב היבשתי החדש שהלך ונבנה גם הוא על ידי טלפורד, כביש ה-A5 אשר חיבר את לונדון להוליהד ובאמצעות מעבורת, גם לדבלין. גשר המנאי נחשב לגשר התלוי המודרני הראשון בעולם, בפועל הוא קיצר את הנסיעה מלונדון להוליהד מ-36 שעות שחלקן נערך במעבורת ל-9 שעות שכולן בתחבורה יבשתית. כיום ערכו התחבורתי של גשר מנאי הוא שולי כי נבנה בסמוך לו גשר מודרני - גשר בריטניה (Britannia Bridge), אשר משמש את כביש ה-A55. על שמו נקראת תוכנית הפעולה לקראת מותו של המלך צ'ארלס השלישי, כולל תכנון ההודעה על המוות, תקופת האבל הרשמית ופרטי ההלוויה הממלכתית. מדיה וקבצים בנושא גשר מנאי בוויקישיתוף גשר מנאי, באתר אנציקלופדיה בריטניקה (באנגלית)
ואינאפוטינה

ואינאפוטינה (מקצ'ואה: "הר געש צעיר") הוא הר געש בדרום פרו ברכס הרי האנדים המתנשא לגובה של 4,850 מטר. להר זה אין צורה אופיינית של הר געש, במקום זאת לועו מורכב משלוש קלדרות המחוברות יחד ויוצרות לוע הר געש בקוטר של כ-2.5 ק"מ ב-19 בפברואר 1600 התפרץ הר הגעש בסדרת התפרצויות הנחשבת כהתפרצות הגעשית הגדולה ביותר בהיסטוריה של דרום אמריקה ונמשכה אל תוך חודש מרץ של אותה שנה. במהלך ההתפרצות נהרגו למעלה מ-1,500 איש. הטפרה התפזרה על פני 30 קילומטרים מעוקבים, זרם פירוקלסטי הגיע למרחק 13 ק"מ ממוקד ההתפרצות לכוון מזרח ודרום-מזרח. בוץ להאר כיסה מספר יישובים והגיע עד חופי האוקיינוס השקט המרוחקים כ-120 ק"מ. האפר הגעשי יחד עם רעידות האדמה שנוצרו כתוצאה מההתפרצות גרמו להחרבתן של הערים ארקיפה ומוקואגוה נפילת אפר מההתפרצות דווחה במרחק של 500 ק"מ ממוקד ההתפרצות. לחקלאות המקומית לקח כ-150 שנה עד להתאוששות. האפר גרם לכך ששנת 1601 הייתה שנה קרה מאוד בחצי הכדור הצפוני, מה שגרם לרעב ההמוני ברוסיה בשנים 1601-1603. גם באסטוניה, לטביה ואף בשווייץ היה קר בצורה חריגה בחורפים של 1600-1602. יבול היין של צרפת ב-1601 התאחר וניזוק וכך גם זה של גרמניה. אגם סווה ביפן קפא מוקדם יותר מאשר בכל 500 השנים שקדמו להתפרצות. מדיה וקבצים בנושא ואינאפוטינה בוויקישיתוף Huaynaputina מאתר Global Volcanism Program
Micro-Star International

Micro-Star International Co., Ltd (ידועה בראשי התיבות MSI) היא חברה טאיוואנית רב-לאומית, המייצרת רכיבי חומרה. החברה נוסדה באוגוסט 1986. החברה מיצרת מגוון מוצרים ורכיבי חומרה, בהם כרטיסי הרחבה, שרתים, נטבוקים, לפטופים. בתחום לוחות האם וכרטיסי המסך נחשבת החברה לאחת משלוש היצרניות הגדולות בעולם. החברה מקיימת תחרות בתחום האוברקלוקינג מדי שנה, ומעניקה פרס כספי בן 3,000 דולר למנצח. מדיה וקבצים בנושא Micro-Star International בוויקישיתוף אתר האינטרנט הרשמי של Micro-Star International (באנגלית) Micro-Star International, ברשת החברתית פייסבוק Micro-Star International, ברשת החברתית אקס (טוויטר) Micro-Star International, ברשת החברתית אינסטגרם Micro-Star International, ברשת החברתית LinkedIn Micro-Star International, סרטונים בערוץ היוטיוב Micro-Star International, הבלוג הרשמי ערך זה הוא קצרמר בנושא מחשבים ובנושא טאיוואן. אתם מוזמנים לתרום לוויקיפדיה ולהרחיב אותו.
עמיאל הירש

עמיאל הירש (באנגלית: Ammiel Hirsch; נולד ב-1959) הוא עורך דין ורב רפורמי אמריקני וישראלי. הרב הבכיר של בית הכנסת החופשי ע"ש סטיבן וייז. לשעבר מנכ"ל "ארצה" האיגוד של הציונים הרפורמים בארצות הברית. עמיאל הירש נולד בארצות הברית לאביו הרב ריצ'רד ג. הירש ואמו בלה. אביו היה ממובילי הדרך של היהדות הרפורמית אל התנועה הציונית, ולאחר עלייתו ארצה ממנהיגי ההסתדרות הציונית בישראל. עמיאל עלה ארצה יחד עם הוריו ולמד בבית ספר תיכון בישראל. שרת בצה"ל כקצין שריון. למד משפטים בבית הספר לכלכלה של לונדון אותו סיים בהצטיינות. בהמשך למד לימודי רבנות בהיברו יוניון קולג' בניו יורק והוסמך לרבנות בשנת 1989. בשנים 1992 עד 2004 הירש היה מנכ"ל "ארצה" האיגוד של הציונים הרפורמים בארצות הברית. מאז 2004 הוא משמש כרב הבכיר של "בית הכנסת החופשי ע"ש סטיבן וייז", בית כנסת רפורמי באפר וסט סייד, מנהטן. עמיאל הירש. ממשה למרקס: הציונות הרוסית כפי שהשתקפה בעיתונות העברית של שנת 1917. הוצאת ההיברו יוניון קולג', 1989 (באנגלית). עמיאל הירש ויוסף ריינמאן. דו-שיח נוקב ביו רב רפורמי לרב אורתודוקסי. הוצאת אריה ניר, 2003. הספרים של עמיאל הירש, באתר "סימניה" קרי רובינשטיין, “למה ישראל מפנה את הגב ליהודי אמריקה?”, באתר ynet, 11 באוקטובר 2017 צביקה קליין, ‏"התנועה הרפורמית מידרדרת לתקופה אנטי־ציונית", בעיתון מקור ראשון, 1 בדצמבר 2018 צביקה קליין, ‏"יש פחד בקרב הרבנים הרפורמים. הם פוחדים לדבר בעד ישראל", בעיתון מקור ראשון, 27 ביולי 2021 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צפירה עוגן

צפירה קטינסקי-עוגן (לעיתים: צפירה ברוך) (כ"א באלול תרע"ט, 16 בספטמבר 1919 – ט"ו בניסן תשע"א, 19 באפריל 2011) הייתה מוזיקולוגית, ד"ר לספרות עברית, סופרת ומחנכת ישראלית. נולדה בתל אביב, בתם הצעירה של ברוך קטינסקי וגוטה לבית שרתוק. למדה בגימנסיה הרצליה ובבית המדרש למורים. בשנות ה-30 הייתה קשרית ב"הגנה" ופעילה בש"י. עם פרוץ מלחמת העולם השנייה התגייסה לצבא הבריטי, ובמשך ארבע שנים הייתה סרג'נט מייג'ור (רס"רית) בחיל העזר לנשים במצרים. השתלמה במוזיקה בקולג' המלכותי למוזיקה בלונדון. במשך שנים רבות הייתה מחנכת ומורה למוזיקה בתל אביב. רוב חייה התגוררה בבניין המשפחתי שבנה אביה ברחוב שינקין בתל אביב. מאז שנות ה-50 פרסמה בשבועוני הילדים סיפורים קצרים ורשימות על מוזיקה. כמו כן פרסמה מספר ספרים בתחום תולדות המוזיקה וסיפורי ילדים. הייתה נשואה ליהושע בלום, וכעבור זמן התגרשו. חלק מספריה יצאו תחת השם צפירה ברוך. מנישואיה הראשונים נולדה בתה נעמי קורדובה. ב-1965 נישאה למשורר יצחק עוגן, שהתאלמן ב-1964 מאשתו הראשונה, השופטת לאה עוגן. בסוף שנות ה-50 התגייסה לצה"ל בדרגת רב-סרן, והקימה יחידה שהעניקה השכלת יסוד לחיילים שלא סיימו בית ספר יסודי. במלחמת יום הכיפורים, בהיותה כבת 54, שבה והתגייסה ושימשה כקצינת קשר עם משפחות הנעדרים. בשנת 1996, בגיל 77, הגישה את הדוקטורט שלה בספרות באוניברסיטת בר-אילן על שירת החשק העברית בספרד. בשנת 2003 יצרה אחייניתה, פרופ' יעל קציר, את הסרט התיעודי המשפחתי "שבעה על אמא", שבו הייתה צפירה עוגן אחת הדמויות המרכזיות. בשנת 2009 יצרה קציר את הסרט "צפירה מלכת שיינקין", על צפירה עוגן. נפטרה בשנת 2011, בגיל 91. נקברה לצד בעלה, יצחק עוגן, בשדרת הסופרים בבית העלמין קריית שאול. הנדל: אזרח העולם, תל אביב: מ. ניומן, תשי"ד 1954 הגדה של מוזיקה, ירושלים: שוקן, תשי"ח 1957 הסוד של רחל ואלי, ועוד סיפורים, תל אביב: רשפים, תשמ"א 1981 צלילי הקסם, ועוד סיפורים, תל אביב: רשפים, תשמ"ז 1987 רישומי ענק היונה: מאת אבן חזם - בשירת-החשק העברית בספרד, תל אביב, תשל"ז תשתיות מן המקרא ומשירת החשק הערבית בשירת החשק העברית בספרד, אוניברסיטת בר-אילן, רמת גן, תשנ"ו 1996 צפירה עוגן, ב"לקסיקון הספרות העברית החדשה" אורי דרומי, אחרי מות: ד"ר צפירה עוגן, סופרת ומחנכת, 1919–2011, באתר הארץ, 22 ביולי 2011 צפירה עוגן, דף שער בספרייה הלאומית צפירה עוגן, בלקסיקון הספרות העברית החדשה צפירה עוגן באתר חברה קדישא ת"א–יפו.
חגי כנען

חגִי כנען הוא פילוסוף ישראלי, פרופסור מן המניין בחוג לפילוסופיה באוניברסיטת תל אביב, ראש החוג לפילוסופיה באוניברסיטת תל אביב בשנים 2018–2022. כיום הוא עורכו של כתב העת לפילוסופיה "עיון". כתיבתו עוסקת בפילוסופיה קונטיננטלית, בפנומנולוגיה, באקזיסטנציאליזם, בפוסטמודרניזם ובאסתטיקה. כנען נולד בתל אביב. הוריו הם חוקרת האמנות פרופ' נורית כנען-קדר והרופא המנתח ד"ר גבי כנען שהיה מנהל בית החולים רבקה זיו בצפת. סבו וסבתו הם הגינקולוג פרופ' ארוין רבאו, ממקימי בית החולים בילינסון ומקים מחלקת נשים ויולדות בבית חולים תל השומר, וציונה רבאו קטינסקי לבית שרת, מחלוצות התזונה בארץ, שכתבה ספרים על ראשית ימי תל אביב. אחיו הוא המוזיקאי, המלחין והמנצח יונתן כנען. בילדותו גר בשווייץ, בארצות הברית ובאיטליה. כנען למד תואר ראשון בפילוסופיה באוניברסיטת תל אביב. את הדוקטורט שלו עשה בחוג לפילוסופיה באוניברסיטת ייל (Yale University) בקונטיקט, ארצות הברית. כנען גר בתל אביב, נשוי לורד לב כנען, פרופסור ללימודים קלאסיים ולספרות השוואתית באוניברסיטת חיפה, ואב לשתי בנות, אילאיל לב כנען, במאית תיאטרון, ורננה לב כנען. כתיבתו הפרשנית של כנען כוללת מאמרים רבים על הוגים כגון קירקגור, ניטשה, הוסרל, היידגר, ויטגנשטיין, סרטר, מרלו-פונטי, לוינס, דרידה, דלז, וננסי, וכן טקסטים על אמנים ישראלים ובינלאומיים עכשויים. הגותו העצמאית עוסקת בשאלות על שפה והקשבה, סינגולריות ומשמעות לא-מושגית, עצמיות והפתיחות לאדם האחר, פילוסופיה והעיר, תפקידה וערכה של האמנות בעת הזו ובאופן כללי יותר, ההצטלבות בין האתי והאסתטי. בשנים האחרונות, כנען עוסק באונטולוגיה ואתיקה של דימויים חזותיים, מציורי מערות פרה-היסטוריים לגרפיטי ואמנות רחוב, לצילום ו – VR. פילוסופיית החזותי שמפתח כנען מבוססת על המוטיבציות הבאות: הדימוי החזותי – ששורשיו הם בדמיון – הוא מימד מהותי לקיום האנושי. הבלתי-נראה הוא חלק בלתי נפרד מהנראה. כיום אנחנו נמצאים בעידן של השתלטות סדר חזותי קפיטליסטי שמרדד את העושר של ההתנסות החזותית ומסתיר את הפוטנציאל הקיומי של חיים בתוך הנראה. עלינו למצוא דרכים חדשות של משמעותיות, לשקם את הדמיון, להרחיב את חווית הנראה, ולפתוח אלטרנטיבות יצירתיות ללוגיקה הדומיננטית של הקפיטליזם החדש. יום אחד פילוסופיה, הוצאת מודן, 2000 פנימדיבור: לראות אחרת בעקבות עמנואל לוינס, הוצאת הקיבוץ המאוחד, 2008 זמן: תשע שיחות פילוסופיות, חגי כנען וירון סנדרוביץ, הוצאת רסלינג, 2022 The Present Personal: Philosophy and the Hidden Face of Language, Columbia University Press, New York, 2005. Philosophy’s Moods: The Affective Grounds of Thinking, eds. H. Kenaan and I. Ferber, Springer, 2011 Visage(s): Une autre éthique du regard après Levinas, Éditions de l'éclat, Paris, 2012 The Ethics of Visuality: Levinas and the Contemporary Gaze, I.B. Tauris, London, 2013 Photography and Its Shadow, Stanford University Press, March 2020 חגי כנען, שמואל רותם, דנה ברנע, היידגר בעברית: פרק בתולדות התגבשותה של פילוסופיה מקומית, תיאוריה וביקורת: 40, קיץ 2012 מדיה וקבצים בנושא חגי כנען בוויקישיתוף האתר של חגי כנען באוניברסיטת תל אביב (באנגלית) מאמרים נבחרים (באנגלית) מתוך האתר של חגי כנען באוניברסיטת תל אביב עיון, כתב עת ישראלי לפילוסופיה בעריכתו של חגי כנען חגי כנען באתר academia.edu (אנגלית) אבנר שפירא, פנים אחרות, באתר הארץ, 24 בספטמבר 2008 גיל פלוטקין, ‏"המגפה הקצינה תהליכים קיימים, שהורסים את הרקמה שאנחנו קוראים לה תרבות״, באתר דבר העובדים בארץ ישראל, 8 באוקטובר 2020 חגי כנען, דף שער בספרייה הלאומית
RemoteAccess

RemoteAccess הייתה תוכנה פופולרית להפעלת מערכת BBS אשר פותחה במקור עבור מערכת ההפעלה DOS. התוכנה נוצרה במקור על ידי המתכנת האוסטרלי אנדרו מילנר ושווקה על ידי חברת ההפצה Wantree Development שבבעלותו. התוכנה הושקה בתחילה בשנת 1989. במהלך 1990 הושקה גרסת ה־Shareware של התוכנה אשר צברה פופולריות רבה ברחבי העולם. בתחילה היתרון העיקרי של התוכנה על פני מערכת QuickBBS היה ביכולתה להפעיל מספר רב של צמתים (Nodes) תחת מערכות ההפעלה שונות. התוכנה הפכה במהירות למתקדמת בהרבה ממערכת ה־QuickBBS הוותיקה. אנדרו מילנר השיק את גרסה 2.50 של התוכנה במהלך שנת 1996, כשנה לאחר שה־World Wide Web הפך פופולרי. באותה העת מפעילי מערכות BBS רבים עברו מהפעלת מערכות אלו לספקים של שירותי אינטרנט, אנדרו מילנר הבין את אותם האנשים ובעקבות כך לאחר גרסה 2.50 איבד עניין בפיתוח נוסף של התוכנה. בסוף 1997 אנדרו מכר את קוד המקור התוכנה לברוס מורס בארצות הברית. ברוס פרסם מספר עדכונים לתוכנה בהם תיקון לבאג 2000, אך מעולם לא הוסיף פ'יצרים חדשים לקוד התוכנה. הגרסה הסופית של התוכנה, גרסה 2.62, הושקה באוגוסט 2000. BBS אתר האינטרנט הרשמי של RemoteAccess מערכת RemoteAccess באתר bbsdocumentary.com
PCBoard

PCBoard היא תוכנה להפעלת מערכת BBS אשר פותחה במקור עבור מערכת ההפעלה DOS והייתה פופולרית במיוחד בסוף שנות השמונים ובמחצית הראשונה של שנות התשעים. התוכנה פותחה על ידי החברה האמריקנית Clark Development Corporation והגרסה הראשונה של התוכנה הושקה במהלך שנת 1983. התוכנה הייתה אחת ממערכות ה-BBS הקנייניות הראשונות עבור מערכות DOS, והיא נחשבה לאחת ממערכות ה-BBS היוקרתיות והנחשבות ביותר שיצאו לשווקים במהלך הפיתוח המואץ והפופולריות הרבה לה זכו מערכות ה-BBS בתחילת שנות התשעים. לאחר שה-World Wide Web הפך פופולרי במהלך אמצע שנות ה-90, מערכות BBS הפכו מיושנות ולא רלוונטיות ובעקבות כך לבסוף חברת Clark Development Corporation פשטה את הרגל ביולי 1997. הגרסה המלאה האחרונה של התוכנה הייתה גרסה 15.3 שיצאה לשווקים בספטמבר 1996. תמיכה במשתמשים מרובים - התוכנה הייתה מסוגלת לארח מספר משתמשים בו-זמנית - פיצ'ר מתקדם באותה התקופה. לוחות הודעות - המשתמשים היו מסוגלים לפרסם ולקרוא הודעות בפורומים שונים. העברת קבצים - התוכנה תמכה בהעלאות והורדות של קבצים, ורבים מהמשתמשים נהגו לעסוק בשיתוף של תוכנות, מסמכים ותכנים דיגיטליים אחרים. שפת סקריפטים - לתוכנה הייתה תמיכה בשפת סקריפטים בשם PCBoard Programming Language (או בקיצור PPL), אשר אפשרה למפעילי המערכת לבצע התאמות אישיות שונות במערכת אותה הם הפעילו ולהוסיף פונקציות חדשות למערכת. משחקים (Door Games) - התוכנה הכילה מספר משחקים שהמשתמשים יכלו לשחק לבד או נגד מפעיל המערכת. דואר אלקטרוני - המשתמשים יכלו לשלוח הודעות פרטיות זה לזה בתוך ה-BBS. BBS סקירה של מערכת PCBoard באתר bbsdocumentary.com